open-index/open-wikipedia-markdown huggingface dataset:
שודדי-הים: יומן המסע של קפיטן ויליאם לאבר

**שודדי-הים: יומן המסע של קפיטן ויליאם לאבר**, הוא ספר הרפתקאות לילדים המספר את עלילותיו של **ויליאם לאבר** (באנגלית: William Lubber), צייד שודדי ים בדיוני, שחי במאה ה-18.

## הספר
"שודדי-הים: יומן המסע של קפיטן ויליאם לאבר צייד שודדי-ים" הוא ספר הרפתקאות לילדים שנכתב בשנת 2006 על ידי הסופר הבריטי דוגלד א סטיר . עלילת הספר מבוססת על יומנו (הדמיוני) של שודד הים קפיטן ויליאם לאבר, אשר התגלה בתוך תיבה עתיקה, שהועלתה ממעמקי הים.

הספר כרוך באריזה מיוחדת הכוללת, בנוסף לטקסט הכתוב, אוסף של חפצים כגון: "מפת אוצר עתיקה" לפענוח, גלויות ומעטפות, אבקת "זהב" ופיסות בד. הקורא מתבקש לפענח במהלך הקריאה שורה של חידות, תוך שהוא נעזר בערכה הכלולה במארז.

הספר תורגם מאנגלית על ידי אריה חשביה, ויצא לאור בישראל על ידי הוצאת שוקן.

## עלילה
כחלק מיצירת סיפור הרקע הדמיוני של הספר, כתב הסופר, כי ב-16 באפריל 2006, פורסם בטיימס כי צוללנים גילו תיבה עתיקה, ליד חופי גרנד בנקס בניו פאונדלנד. בתיבה נמצאו יומן מסע, מכתב מסמיואל שוט , מושל מסצ'וסטס (שהיה אמיתי ולא בדוי), לקפיטן לאבר, שקית קטנה עם אבקת זהב, דגל שודדי ים שחור, רישום של שודדת-ים ומתחתיו הכיתוב "ארבלה דראמונד, אימת הימים", ספר ניווט ספרדי ופיסה של מפת אוצר שחלק ממנה נתלש.

ב-13 בספטמבר 1723 הפליג קפיטן לאבר בספינה "חתול הים" למרדף נועז אחר שודדת הים הפראית ארבלה דראמונד. הוא כתב יומן, בו תיאר את המסע שעבר עם ספינתו בחיפוש אחר השודדת, יחד עם מידע אודות שודדי-ים ויורדי-ים, על ספינות מארצות שונות, ניווט וכדומה. מטרתו העיקרית, מלבד לכידת השודדת דראמונד והעלאתה לגרדום, הייתה מציאת האוצר ששמע כי טמנה, על מנת לפצות את הרבים שנפלו קורבן לאכזריותה.

ב-1 ביוני 1726 התחולל קרב בין ספינתה של דראמונד "הרפתקה נועזת" לבין קפיטן לאבר. בעודו כלוא בספינתו לאחר שנלכד בידי השודדת, כתב צוואה ובה ביקש ממי שימצא את תיבתו להשתמש בפרטים שיש בכתב היד שטמן בתוכה, על מנת להביא את דראמונד למשפט, וכן לנסות לאתר את המטמון על פי שני קטעי המפה שהותיר.

## ביקורת על מתכונת הספר
הצורה בה נכתב ונארז הספר עוררה ביקורת, הטוענת כי מתכונת זו מגישה לילד מוצר "ארוז ומוכן לבליעה" שאינו מעודד אותו לפעילות.

## לקריאה נוספת
* דוגלד א סטיר, **שודדי-הים : יומן המסע של קפיטן ויליאם לאבר צייד שודדי-ים. בוסטון. מסציוסטס**, תל אביב, שוקן

## קישורים חיצוניים
* 

* Captain William Lubber
* Avast, ye pirate fans! A bounty of tales afloat


## הערות שוליים

קטגוריה:שודדי ים
קטגוריה:ספרות ילדים ונוער
קטגוריה:ספרי הרפתקאות ומסעות
משה שוהם

רבי **מֹשֶׁה שׁוֹהַם מִדּוּלִינָה** (בסביבות ה'ת"ק, 1739/1740 – כ"א בתשרי ה'תק"ף, אוקטובר 1819 (בערך)). היה רב, מקובל וצדיק חסידי, תלמידם של הבעל שם טוב ושל המגיד מזלוטשוב.

## ביוגרפיה
נולד לרבי דן מבראד, תלמיד הבעל שם טוב. בילדותו התחנך בבית הבעש"ט ואחרי פטירתו נסע אל רבי יחיאל מיכל מזלוטשוב ומאוחר יותר אף השתדך עמו. לאחר נישואיו התמנה לרב בדולינה.

חיבר שלשה ספרים: "דברי משה" על התורה, "שרף פרי עץ חיים" בענייני קבלה, "אמרי שהם" על מסכתות כתובות, קידושין ובבא מציעא.

נפטר בהושענא רבה חול המועד סוכות כ"א בתשרי ה'תק"פ או ה'תקפ"א, ויש המאחרים לשנת תקצ"ב.

## צאצאיו
ילדיו הידועים הם ארבע, ומהם יצאו כמה משפחות מפורסמות; שהם, גרינבערג, פיקסלר, ואיינהארן. 
* רבי שמואל שהם, מדפיס ספרי אביו.
* רבי דן שהם.
** חתנו רבי נחמן גרינבערג זצ"ל ששימש ברבנות בעיר מיידאן.
* רבי ישראל, אב בית דין וורצקי.
* בת שנשאה לחתנו רבי יצחק מראדוויל בן המגיד מזלוטשוב.

## קישורים חיצוניים
* ספרו דברי משה, באתר היברובוקס.
* ספרו אמרי שהם באתר היברובוקס.
* ספרו שרף פרי עץ חיים באתר היברובוקס.
## הערות שוליים

קטגוריה:צדיקי החסידות
קטגוריה:תלמידי הבעל שם טוב
קטגוריה:רבנים אוקראינים
קטגוריה:רבנים חסידים
קטגוריה:מקובלים
אינטרמצו (פירושונים)

המונח **[[אינטרמצו]]** משמש בעיקר במוזיקה – יצירה מוזיקלית קצרה ובסגנון חופשי, מיניאטורה, שנועדה להופיע בין יצירות ארוכות יותר.
ארבעטער פריינד

[ממוזער|הזמנה להרצאה של [אמה גולדמן שפורסמה בארבעטער פריינד, 1899]]
**אַרְבֶּעטֶער פְרַיינְד**, נכתב גם **ארבייטער פריינד** (ארבייטער פריינד – "חברו של הפועל") היה שבועון ביידיש שיצא לאור בלונדון והיה ביטאון השמאל הרדיקלי. הוא נוסד ב-1885 על ידי מוריס וינצ'בסקי.

אחרי ששאול ינובסקי היגר לארצות הברית ב-1894 התמנה וולף וס לעורך העיתון ב-1895 וב-1898 מילא תפקיד זה רודולף רוקר (גרמני לא-יהודי שהשקיע עצמו בחיי התרבות הרדיקלית ביידיש באיסט אנד של לונדון).

בשבוע חג המולד ב-1902 נפגשה ועידה של אנרכיסטים בלונדון, ובראש סדר היום שלה היו שני נושאים:
# חיבור כל הקבוצות האנרכיסטיות היהודיות באזור לפדרציה יהודית אנרכיסטית.
# פתיחה מחדש של ארבעטער פריינד.
ב-1903 התחיל העיתון ארבעטער פריינד לצאת לאור בהנהלת קבוצת ארבעטער פריינד ובעריכתו של רודולף רוקר כביטאונה של הפדרציה של קבוצות אנרכיסטיות דוברות יידיש בבריטניה ובפריז.

ב-1914, עם פרוץ מלחמת העולם הראשונה, אסרה הממשלה הבריטית על הוצאת העיתון. הקהילה הלונדונית האנרכיסטית דוברת יידיש לא התאוששה אחרי המלחמה והמהפכה הרוסית. רבים מחבריה השתלבו בתנועה הציונית, תנועת העבודה או בתנועות הקומוניסטיות. ב-1918 גורש רוקר להולנד.

## כותבים בעיתון
*אברהם פרומקין
*שלום שוורצבארד
*דוד אדלשטט

## קישורים חיצוניים

קטגוריה:אנרכיזם
קטגוריה:הממלכה המאוחדת: עיתונים
קטגוריה:עיתונים ביידיש
אברהם פרומקין

**אברהם פרומקין** (1873–1940) היה אנרכיסט יהודי וידוע בתרומתו לעיתונות אנרכיסטית ביידיש. פרומקין, בנו של ישראל דוב פרומקין, נולד בירושלים ושהה שנה ביפו כמורה לערבית בבית ספרו של ישראל בלקינד. ב-1891 נסע לקונסטנטינופול כדי ללמוד טורקית ומשפטים אבל הוא לא סיים את לימודיו בגלל מחסור בכסף. ב-1893 נסע לניו יורק ושם בא במגע עם רעיונות אנרכיסטיים בפעם הראשונה. ב-1894 חזר לקונסטנטינופול עם ספרים וחומר תעמולה אנרכיסטי. הוא מצא אוזן קשבת בביתם של משה שפירא ורעייתו נסטיה. שפירא שנמלט מרוסיה בשל פעילותו המהפכנית, התלהב מהרעיונות החדשים ונסע עם פרומקין לפריז ולונדון. משם הוא הביא את כל הספרים שהצליח למצוא בנושא אנרכיזם – של קרופוטקין, אריקו מלטסטה ואחרים. העיתון האנרכיסטי ביידיש ארבעטער פריינד נשלח אליו לקונסטנטינופול.

ב-1896 עבר פרומקין, שהיה עדיין אדם צעיר, מקונסטנטינופול ללונדון. הוא התחבר שם עם רודולף רוקר. באותה שנה הם החליטו לפתוח בית דפוס שבו ידפיסו חוברות אנרכיסטיות ביידיש.

שפירא נאלץ לחזור לקונסטנטינופול ב-1897. הוא השאיר את בית הדפוס לפרומקין שהחליט להדפיס את העיתון שלו דער פראפאנגאדיסט (יצאו 11 גיליונות עד סוף 1897). אחרי שהות קצרה בליברפול ולידס ב-1898 נסע לפריז ונשאר שם שנה. ב-1899 נסע שוב לארצות הברית שם חזר ופרסם בעיתונות אנרכיסטית. שם הוא נפטר ב-1940.

## פעילות ספרותית

פרומקין התחיל לפרסם בעיתון של אביו חבצלת וכן בעיתונים המליץ והצפירה. ביידיש החל לפרסם בעיתון האנרכיסטי ארבעטער פריינד ב-1896 וכן בעיתון שלו דער פראפאנגאדיסט וב- Die Iddishe Welt. מאוחר יותר כתב גם בעיתונו של רוקר דער זשערמינאל. שם הוא פרסם תרגומים רבים מהספרות האירופאית החדשה ומההרוסית. מלבד תרגומים כתב גם ספרים מקוריים. ביניהם: ר' ישראל בעל שם טוב דער גרינדער פון חסידיסמוס, אין פרילינג פון יידישן סאציאליזם. פרומקין פרסם, גם, סדרה של סיפורים על החיים היהודיים בטורקיה וארץ ישראל בפארווערטס. בשנותיו האחרונות כתב בעיתוני יידיש שונים, ביניהם בעיתון טאג שם כתב בעיקר בנושאי תיאטרון.

## מספריו
* ר' ישראל בעל שם טוב : דער גרינדער פון חסידיזם, זיין לעבען, טהעטיגקייט און פילאזאפיע. ניו יארק : אינטערנאציאנאלע ביבליאטהעק פאבלישינג קאמפאני, 1903.
* אין פרילינג פון אידישן סאציאליזם : זכרונות פון א זשורנאליסט. ניו יארק : א. פרומקין יוביליי קאמיטעט, 1940.

## מתרגומיו
*ג'ורג' אטיבן. אנארכיע פאר געריכט : א רעדע פון דזשארדזש עטיעוואן. לאנדאן, דפוס אר.פר. 1897.
*רודאלף ראקער. זעקס כאראקטערען אין דער וועלט ליטעראטור ; יידיש פון א' פרומקין. ניו יארק, רודאלף ראקער שריפטען קאמיטעט, 1929.
*רודאלף ראקער. הינטער שטעכיגע דראהט און גראטעס : עראינערונגען פון דער קריגס געפנגענשאפט אין ענגלאנד. נויארק : רודאלף ראקער שריפטען קאמיטעט, 1927.
*מוריס מטרלינק. מאנא וואנא, דראמא אין דריי אקטען. לאנדאן, פראגרעס, 1909.
*קנוט המסון. הונגער: ראמאן. לאנדאן: ל' פרידמאן, 1908.
*גרהרט האופטמן. איינזאמע מענטשען: דראמא אין פינף אקטען. לאנדאן: פראגרעס, 1909.

## אילן יוחסין

## לקריאה נוספת
* **לעקסיקאן פון דער נייער יידישער ליטעראטור**, באנד 8. ניו יורק: קולטור-קאנגרעס/ציקא, 1968. 

## קישורים חיצוניים

* 
* 
* אברהם פרומקין באתר מוזיאון של המשפחה
* 

## הערות שוליים

קטגוריה:אנרכיסטים יהודים
קטגוריה:עיתונאים יהודים
קטגוריה:אנשי היישוב הוותיק ילידי ארץ ישראל
אברהם
קטגוריה:אנשי היישוב הוותיק ילידי ארץ ישראל במאה ה-19
קטגוריה:ילידי 1873
קטגוריה:נפטרים ב-1946
בילי בוש

**ויליאם הול "בילי" בוש** (באנגלית: **William Hall "Billy" Bush**; נולד ב-13 באוקטובר 1971) הוא מנחה טלוויזיה ושדרן רדיו אמריקאי. בן למשפחת בוש.

## ביוגרפיה
בוש נולד במנהטן והוא בוגר תואר ביחסים בינלאומיים. אביו ג'ונתן בוש הוא אחיו של נשיא ארצות הברית ג'ורג' הרברט ווקר בוש ובן דודו הוא נשיא ארצות הברית ג'ורג' ווקר בוש.

בוש הוא החל את הקריירה שלו כמגיש בתחנת רדיו בניו המפשייר. ב-1997 החל להנחות שתי תוכניות רדיו בוושינגטון. ב-2003 הוא הנחה את הגרסה של רשת NBC לתוכנית עשינו עסק, והגיש את תוכנית החדשות "בוקר בניו יורק". הוא הגיש את מגזין חדשות הבידור "Access Hollywood" ובמסגרת תפקידו סיקר את אירועי "השטיח האדום" של טקס האוסקר, גלובוס הזהב והגראמי. בוש שימש ככתב של NBC באולימפיאדת אתונה (2004) וסיקר גם את אולימפיאדת החורף ב-2006 ואת אולימפיאדת בייג'ינג (2008). 

בוש הנחה את תוכנית המציאות "Grease: You're the One That I Want!" שבה הזוכים מככבים בתפקידים הראשיים במחזמר גריז. הוא הנחה גם מספר תחרויות יופי: ארבע פעמים את תחרות מיס תבל, שלוש פעמים את תחרות מיס ארצות הברית ופעם אחת את תחרות דוגמנית העל העולמית. כיום הוא מנחה בשעה השלישית של תוכנית הבוקר "The Today Show" של רשת NBC.

ב-2005 הוא נכלל ברשימת "עשרת הגברים האמריקאים" של מגזין אסקווייר. 

בשנת 2010 גילם קצין בקומדיה השחורה "פראי ועצבני" בכיכובה של ברוק שילדס. 

באוקטובר 2016, כחודש לפני הבחירות לנשיאות ארצות הברית, נחשף סרטון מ-2005 בו משוחח בוש לפני הקלטת התוכנית "Access Hollywood" עם דונלד טראמפ, שבעת פרסום ההקלטה היה מועמד המפלגה הרפובליקנית לנשיאות; בסרטון נשמעו אמירות מעוררות מחלוקת של טראמפ הכוללות ביטויים גסים, על יחסו לנשים ועל ניסיונותיו להתחיל עם השחקנית אריאן צוקר, בעת שהשניים הצטלמו לתוכנית "ימי חיינו" בוש נשמע בסרטון צוחק על אמירותיו של טראמפ, ובעקבות זאת הוא התנצל, אך תדמיתו הציבורית נפגעה, ועלו דרישות לפטרו מ"The Today Show". ב-9 באוקטובר 2016 הושעה בוש מתוכנית הבוקר "The Today Show" וב-17 באוקטובר הוא פוטר.

בוש נשוי לסידני (מ-1998) ולהם שלוש בנות.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:בוגרי מכללת קולבי
קטגוריה:מנחי טלוויזיה אמריקאים
קטגוריה:שדרני רדיו וטלוויזיה אמריקאים
קטגוריה:משפחת בוש
קטגוריה:מנחי תחרויות יופי
קטגוריה:אמריקאים שנולדו ב-1971
המרד בבראשוב

[ממוזער|רחוב 15 בנובמבר ב[בראשוב לזכר המרד שאירע בתאריך זה]]
בעיר בראשוב, ברומניה, ב-15 בנובמבר 1987 פרץ מרד של עובדי בית החרושת למשאיות "הדגל האדום" לאחר שקיבלו תלושי משכורת עם ניכוי כמחצית השכר ללא הסבר. חלק מהעובדים יצאו אל מרכז העיר, אל משכן מרכז המפלגה הקומוניסטית הרומנית, כדי למחות ובהגיעם למקום ראו את הפאר ואת המזונות המשובחים, שהוכנו שם לקראת חגיגה.

בשנות השמונים של המאה העשרים הציב ניקולאה צ'אושסקו לרומניה מטרה לפרוע את כל חובות החוץ שלה. לשם השגת המטרה הוכנסה המדינה למשטר צנע וקיצוצים, שנועד להפנות משאבים ליצוא ופרעון חובות. חיי התושבים הושפעו לרעה והחל מ-1986 התחילו להופיע תסיסות של עובדים כנגד המצב. בתקופה זו השלטונות נהגו לקבוע לעובדים מכסות עבודה גבוהות ואם העובדים לא הצליחו להשלים אותן, ניכו להם חלק מהשכר. על רקע זה היו מהומות עובדים בנובמבר 1986 בקלוז'-נאפוקה ובפברואר 1987 ביאשי.

עשר שנים לאחר שביתת הכורים בעמק הז'יו (1977) ושנתיים לפני המהפכה הרומנית פרץ מרד עובדים בבראשוב. במפעל לייצור משאיות קיבלו עובדי משמרת הלילה את תלושי המשכורת ונדהמו לראות שמשכורתם קוצצה בחצי לטובת סעיף תמוה בו נכתבה רק מילה אחת: "סוציאלי". העובדים פנו לאחראי והוא התייחס אליהם בזלזול ואמר שבטח יבינו זאת בבוקר. עובדי משמרת הלילה הפסיקו את העבודה ובבוקר נפגשו עם משמרת הבוקר וכולם יחד החליטו לא לעבוד, להשבית את המכונות ויצאו אל העיר, אל מושב המפלגה המקומי לתבוע את משכורתם כשהם צועקים סיסמאות: "רוצים את הכסף שלנו!", "רוצים אוכל וחימום!", "רוצים אוכל עבור הילדים שלנו!", "רוצים לחם ללא הקצבה!" וכדומה. בשלב מסוים הפועלים התחילו להשיר את המנון מהפכת 1948 בוולאכיה, התעורר, רומני!.

המורדים פרעו במרכז המפלגה המקומי, פגעו במנהיגות המפלגה המקומית, ראש העירייה הוכה ונשברה לו גבה, אחד השוטרים הוכה והופשט מבגדיו ומדיו נקרעו לגזרים. הפועלים והעירוניים, שהצטרפו אליהם, שברו חלונות ורהיטים, שרפו חומרי תעמולה, מסמכים וספרים וחילקו ביניהם את המזונות. השריפה נמשכה שעות.

לקראת ערב השלטונות הפעילו את היחידה למלחמה בטרור ופיזרו את המורדים באלימות. ראשי המורדים אותרו, נעצרו, נחקרו תוך הפעלת אלימות ונשפטו לעונשים שלא עברו את הרף של שלוש שנות מאסר ופוזרו ברחבי רומניה.

## קישורים חיצוניים
* Braşov 1987 - Au strigat primii: "Jos Ceauşescu!" 
* 15 noiembrie 1987. Brasov 

## הערות שוליים

קטגוריה:מהומות ברומניה
קטגוריה:תקופת צ'אושסקו
קטגוריה:1987
קטגוריה:בראשוב
אמה (סדרה, 1972)

ממוזער
**אמה** (באנגלית: **Emma**) הוא עיבוד טלוויזיוני משנת 1972 של ה-BBC לרומן "אמה". את הסדרה בת שישה חלקים ביים ג'ון גלניסטר.

עיבוד זה מעורר לחיים את השנינות וההומור של ג'יין אוסטן ברומן "אמה", ויוצר מחדש את הגיבורה עליה אמרה אוסטן שאיש מלבדה לא יוכל לחבב אותה.

## תקציר עלילה
אמה מנהלת בהתלהבות את עולמה הקטן והפרובינציאלי של העיירה הייברי, אבל היא מגלה שקל לבלבל בין כוונות טובות לבין סיפוק עצמי. אמה וודהאוס היא לעיתים קרובות חסרת רגישות, בעלת כוונות טובות, ללא תקנה. אחרי שארגנה את הנישואים של האומנת ובת הלוויה שלה, מיס טיילור, ממהרת לחפש שידוך לכומר הקהילה מר אלטון, ומוצאת את בת חסותה הצעירה, הרייט סמית'. היחיד שמנסה לרסן את אמה הוא מר נייטלי, המכיר אותה מאז ילדותה, והוא צופה בהתנהגותה בשעשוע, אבל לפעמים בכעס מופגן.

## צוות השחקנים
* דוראן גודווין – אמה וודהאוס
* ג'ון קרסון – ג'ורג' נייטלי
* דונלד אקלס – מר וודהאוס
* קונסטנס צ'פמן – מיס בייטס
* רוברט איסט – פרנק צ'רצ'יל
* אניה מרסון – ג'יין פיירפקס
* אלן דריידן – גברת וסטון
* ריימונד אדמסון – מר וסטון
* פיונה ווקר – גברת אלטון
* טימותי פיטרס – מר אלטון
* דבי בוואן – הרייט סמית'
* ג'ון אלקין – רוברט מרטין
* מרי הולדר – גברת בייטס
* ויוויין מור – ויליאמס
* אמבר תומאס – פאטי
* הילדה פינמור – גברת קול
* נורמן אטקינס – מוכרת בחנות
* בלינדה טיי – איזבלה נייטלי
* איב טיי – ג'ון נייטלי
* משפחת טיי (Tighe) – ילדיהם של ג'ון ואיזבלה נייטלי
* מולי סאגדן – גברת גודארד
* ללה לויד – גברת פורד
* מריאן טאנר – בטי ביקרטון
* סם ויליאמס – ילד צועני
* טום מקול, דייוויד באט, כריסטופר גרין – מוזיקאים

## קישורים חיצוניים

קטגוריה:סרטים לפי ספרי ג'יין אוסטן
קטגוריה:סדרות טלוויזיה בריטיות שעלו לשידור בשנות ה-1970
כחליים (דגים)

[ממוזער|להקה של [כחלי טרס בפיג'י.]]
**כַּחֲלִיִּים** (שם מדעי: Caesionidae) היא משפחת דגים ימיים מסדרת הדקראים. הם קרובי משפחתם של הלוטיניים אך בניגוד אליהם ניזונים רק מפלנקטון וטרף קטן אחר. הם חיים בשוניות אלמוגים בימים הטרופיים בכדור הארץ ולרובם צבע כחול למעט הזנב הצהוב ולעיתים גם שולי הגוף.

דגים אלה יכולים להגיע ל-60 ס"מ, אם כי לרוב יהיו רק במחצית האורך זה. הם בעלי פה מיוחד העוזר לתפוס פלנקטון וזנבות ארוכים היכולים לבצע תמרונים, המבלבלים את טורפיהם. הם גם חיים בלהקות.

## מיון
*משפחה **כחליים** (Caesionidae)
**סוג כַּחֲלִי (*Caesio*) - בו כחלי טרס
**סוג ומין יחיד *Dipterygonotus balteatus*
**סוג ומין יחיד *Gymnocaesio gymnoptera*
**סוג *Pterocaesio*

## קישורים חיצוניים

*
מייקל קיוונוקה

**מייקל סמואל קיוונוקה** (באנגלית: **Michael Samuel Kiwanuka**; נולד ב-3 במאי 1987) הוא זמר-יוצר וגיטריסט בריטי. בשל סגנונו המוזיקלי המשלב פולק ומוזיקת נשמה, הושווה קיוונוקה למוזיקאים דוגמת מרווין גיי, ביל וית'רס, אוטיס רדינג ואחרים. בשנת 2012 זכה בתואר המוזיקאי המבטיח ביותר של השנה, בסקר של ה-BBC.

## ביוגרפיה
קיוונוקה נולד בהארינגיי שבצפון לונדון, בן להורים מאוגנדה, שהגיעו לאנגליה לאחר שברחו ממשטר אידי אמין. לאחר סיום לימודיו התיכוניים בבית הספר "Fortismere" שבעיר בשנת 2005, החל ללמוד בפקולטה לאומנויות, עיצוב ומדיה באוניברסיטת "ווסטמינסטר".

בתחילת דרכו המוזיקלית, שימש קיוונוקה כנגן גיטרה לצד אמני ההיפ הופ באשי (Bashy) וצ'יפ (Chip), בטרם יצא לדרך עצמאית. בשנת 2011, חתם קיוונוקה עם חברת התקליטים "Communion", אשר הפיקה לו את שתי ה-EP's הראשונים שלו, בהם *"Tell Me A Tale",* שיצא ב-13 ביוני 2011.

באותה שנה הצטרף לסיבוב ההופעות השני של אדל "Adele Live", אשר החל ב-21 במרץ 2011. בהמשך הופיע עימה במסגרת פסטיבל המוזיקה של אפל. ב-25 ביוני 2011, הופיע בפסטיבל "Calling" שנערך בהייד פארק שבמרכז לונדון.

בשנת 2011, חתם קיוונוקה על חוזה הקלטות עם חברת "פולידור". בשנת בינואר 2012, זכה בתואר "המוזיקאי המבטיח ביותר של השנה", בסקר של ה-BBC.

ב-12 במרץ 2012 הוציא קיוונוקה את אלבום הסולו הראשון שלו "Home Again", אשר זכה לביקורות חיוביות.

בשנת 2013 הוא הופיע על הבמה המרכזית בפסטיבל הג'אז לאב סופרים.

ב-15 ביולי 2016 יצא אלבומו השני "Love & Hate", בהפקתו של דיינג'ר מאוס, אשר זכה אף הוא לשבחי המבקרים. ב-1 בנובמבר 2019 יצא אלבומו השלישי, "Kiwanuka", גם הוא בהפקתו של דיינג'ר מאוס.

## סגנון מוזיקלי
[שמאל|ממוזער|250px|קיוונוקה בפסטיבל האלדרן ב[גרמניה, 2019]]
סגנונו המוזיקלי של קיוונוקה מאופיין בשילוב של פולק רוק עם מאפיינים של מוזיקת סול. בשל כך, הוא הוזכר, בין היתר, עם אמנים כמו אייזק הייז, בשל שיריו הארוכים והעיבודים המורכבים והעשירים, ביל ויתרס, בשל הדומיננטיות של הגיטרה האקוסטית בשיריו, ואוטיס רדינג, בשל קולו המחוספס.

## דיסקוגרפיה
### אלבומי אולפן
* Home Again - 2012
* Love & Hate - 2016
* 2019 - Kiwanuka
* Small Changes - 2024

### מיני אלבומים
* Tell Me a Tale EP - 2011
* 2011 - iTunes Festival: London 2011
* I'm Getting Ready EP - 2011
* You've Got Nothing to Lose - 2014

### סינגלים
* Home Again - 2012
* I'm Getting Ready - 2012
* I'll Get Along - 2012
* Bones - 2012
* Tell Me a Tale - 2013
* Black Man in a White World - 2016
* One More Night - 2016
* 2017 - Cold Little Heart
* 2019 - You Ain't the Problem
* 2019 - Hero
* 2019 - Piano Joint (This Kind of Love)
* 2021 - Beautiful Life

## קישורים חיצוניים

* 

## הערות שוליים

קטגוריה:מוזיקאים בריטים
קטגוריה:מוזיקאים אנגלים
קטגוריה:מוזיקאי רוק
קטגוריה:מלחינים בריטים
קטגוריה:מלחינים אנגלים
קטגוריה:פזמונאים בריטים
קטגוריה:זמרי רוק בריטים
קטגוריה:זמרים-יוצרים בריטים
קטגוריה:זמרי פולק רוק
קטגוריה:גיטריסטים בריטים
קטגוריה:גיטריסטי רוק
קטגוריה:אנגלים ממוצא אוגנדי
קטגוריה:בריטים שנולדו ב-1988
הטריטוריה של קומורו

**הטריטוריה של קומורו** (בצרפתית: **Territoire des Comores**) הייתה טריטוריה מעבר לים של צרפת משנת 1946 בה היא הופרדה מקולוניית מדגסקר ועד 1974 בה היא קיבלה עצמאות מצרפת.

הטריטוריה של קומורו הורכבה מ-4 איים במצר מוזמביק בארכיפלג קומורו ומשנת 1946 ועד 1958 הייתה חלק מאיחוד צרפת במסגרת הרפובליקה הצרפתית הרביעית ולאחר מכן חלק מהקהילה הצרפתית (Communauté française) במסגרת הרפובליקה הצרפתית החמישית. ב-1975 הטריטוריה מתחלקת לשנים. שלושה איים (גראנד קומור, אנג'ואן ומוהֶלי) הופכים לרפובליקה הפדרלית-אסלאמית של איי קומורו שבהמשך הופכת לאיחוד איי קומורו ואי אחד מיוט נשאר בסטטוס של טריטוריה מעבר לים של צרפת שבהמשך משתמש במחוז מעבר לים.

משנת 1914 איי קומורו הוכפפו תחת המושל הצרפתי של מדגסקר כחלק מהאימפריה הקולוניאלית של צרפת. ב-1946 כחלק ממעבר של צרפת לרפובליקה הרביעית האימפריה הקולוניאלית הפכה לאיחוד ובמסגרתו השלטון על ארכיפלג קומורו נותק מהשלטון במדגסקר והארכיפלג קיבל סטטוס של טריטוריה צרפתית מעבר לים שבירתה בעיר דזאודזי שבאי מיוט. ב-1958 במסגרת המעבר לרפובליקה החמישית כל שטח חסות צרפתי קבל את האפשרות להצביע המשאל עם הם להמשיך להיות חלק מצרפת או לא. תושבי האי הצביעו במשאל עם בעד השארות תחת שלטון צרפתי. ב-1961, שנה לאחר שמדגסקר קיבלה בעצמאות, קיבלה קומורו אוטונומיה שהורחבה ב-1968.

ב-1974 נערך בקומורו משאל עם, שבו הצביע הרוב בעד עצמאות מצרפת. בבדיקת ההצבעות בין האיים השונים נמצא שרוב תושבי האי מיוט העדיפו להישאר תחת שלטון צרפת בניגוד לשלושת האיים האחרים. לאור זאת החליטה צרפת לארגן משאל עם חדש בכל אי בנפרד. במשאל העם השני הצביעו רוב תושבי מיוט בעד השארות תחת שלטון צרפתי. בעקבות זאת ב-3 ביולי 1975 קיבל הפרלמנט הצרפתי החלטה שמשאירה את מיוט בשלטון צרפתי וב-6 ביולי 1975 הכריזה קומורו על עצמאותה, ובראש המדינה החדשה עמד הנשיא אחמד עבדאללה. צרפת הכירה בעצמאותה של קומורו בשלושת האיים גראנד קומור, אנג'ואן ומוהלי, ובעקבות תוצאות משאל העם החוזר במיוט היא לא הכירה באי מיוט כחלק מהמדינה החדשה. השלטון החדש של קומורו לא קיבל את ההחלטה הצרפתית ועד היום תובעת את האי מיוט מצרפת לפי תוצאות משאל העם הראשון משנת 1974. החלטה 376 של מועצת הביטחון של האו"ם מה-17 באוקטובר 1975 הכירה במדינה החדשה כחברה באו"ם ברוב של 14 מול 0 מתנגדים, צרפת לא השתתפה בהצבעה. ב-31 בדצמבר הטריטוריה של קומורו חדלה רשמית מלהתקיים כאשר מיוט נשארת תחת שלטון צרפתי בשם הטריטוריה של מיוט.

קטגוריה:קומורו
קטגוריה:אפריקה: מושבות צרפתיות לשעבר
קטגוריה:מדינות וטריטוריות שהוקמו ב-1946
משאב

[ממוזער|250px|עדרים של [זברה מצויה|זברות, גנואים ודלגנים שותים יחדיו בבור מים באטושה, נמיביה. מים הם משאב נדיר באזורים רבים ברחבי אפריקה החמה.]]
**משאבֿ** (נהגה בבי"ת רפה; אך בנטייה **משאבּים**) הוא חומר או מוצר המשמש להפקת תועלת, אשר נדרש מאמץ כלשהו להשגתו. בדרך כלל משאבים הם חומרים, מוצרים, שירותים, הון אנושי, או נכסים אחרים. ניצול משאבים עשוי להוביל להגדלת עושר, רווחה, סיפוק צרכים, רצונות, תפקוד תקין של מערכות ושיפורן. משאב טבע, מנקודת מבט אנושית, הוא דבר שהושג מהסביבה כדי לספק צרכים ורצונות אנושיים. מנקודת מבט ביולוגית או אקולוגית רחבה משאב הוא כל דבר המספק צרכים של אורגניזם (משאב ביולוגי).

המונח משמש בתחומים רבים ובהם כלכלה, ביולוגיה, אקולוגיה, מדעי המחשב, ניהול משאבּי אנוש, סוציולוגיה ועוד. בדרך כלל בהקשרים של מונחים נוספים כגון נגישות, תחרות, חלוקה, קיימות ושימור.

## תכונות
שלוש תכונות עיקריות למשאבים:
* **נחיצות**: המשאב הוא תנאי הכרחי להפקת התשומה;
* **זמינות מוגבלת**: לצורך הפקת התשומה זמינותו של המשאב מוגבלת;
* **התכלות**: השימוש במשאב מדלל או מכלה אותו.
היות שהמשאבים אינם נגישים באופן בלתי מוגבל, מתבצעת הקצאת המשאבים באמצעות ניהול משאבים. אופן הקצאת המשאבים מהווה נושא מהותי בכל אחד מהתחומים ולעיתים קרובות מקור למחלוקת.
מוצרים או חומרים מהווים משאב לצורך **מסוים**. מוצר שאינו כולל את שלוש התכונות לעיל אינו מוגדר כמשאב. לדוגמה: אוויר, על אף שמספק צורך חיוני של אורגניזמים, אינו משאב, כיוון שזמינותו אינה מוגבלת והוא אינו מתכלה. למרות זאת, לצורך ביצוע משימות בחלל או מתחת לפני המים אוויר מהווה משאב וניהול השימוש בו במצבים אלה קריטי.

### תנאי סביבה
יש להבדיל בין משאבים לבין תנאי סביבה: תנאי סביבה עשויים, כמו משאבים, להוות אילוץ להשגת תפוקות, וכן עלולים לא להתקיים בכמות מספקת, אך השימוש בהם לא מדלדל או מכלה אותם ולא משנה את התנהגותם. להלן דוגמאות להבדלים בין משאבים לתנאי סביבה:
* תדרי רדיו כמותם סופית, אך מרגע שהוקצו אינם מתכלים ואינם משתנים. מדובר אם כן בתנאי סביבתי שאינו מספיק לצורכי האדם (והתוצאה היא רדיו פיראטי) ושמחייב הקצאה.
* קרינת השמש הכרחית לייצור אנרגיה סולרית, אך כמותה משתנה בתלות בתנאים שונים כשעות היום, מזג אוויר, ומיקום גאוגרפי. לכן, למרות שלצורך ייצור אנרגיה סולרית ייתכן מחסור בקרינת שמש, זהו תנאי סביבתי ולא משאב.

## ראו גם
* משאב טבע
* משאב מערכת
* עפרה (מחצב)
* נחלת הכלל

## קישורים חיצוניים

קטגוריה:כלכלה
קטגוריה:סוציולוגיה
קטגוריה:תעשייה
קטגוריה:אקולוגיה
קרולין טביב

**קרולין טביב** (נולדה ב-25 באוגוסט 1996) היא טניסאית שולחן פאראלימפית ישראלית.

## ביוגרפיה
בשל סיבוך שהתפתח בשלבי ההריון והלידה של טביב שריר פלג הגוף התחתון שלה - מהאגן ומטה - אינם מתפקדים. 

מגיל צעיר התנסתה בסוגי ספורט נכים שונים ובהם טניס, שחייה, אופני יד וכדורסל והחליטה להתמקד בטניס שולחן משום ש. כשהייתה בת 13 נשלחה טביב לאליפות אירופה והפסידה את כל המשחקים בהם השתתפה. לדבריה, הייתה זו חוויה מעצבת שהשפיעה רבות על הרצון שלה להצליח ברמה העולמית. בשנים לאחר מכן התאמנה והתחרתה רק בארץ ובחלק מהתקופה התאמנה מול שחקניות בריאות. 

בשנת 2015 זכתה טביב במדליית ארד באליפות אירופה לטניס שולחן בכיסאות גלגלים שנערכה בעיר ויילה שבדנמרק ובמדליות נוספות בהן מדליית זהב באליפות צ'כיה הפתוחה ומדליית כסף באליפות תאילנד הפתוחה. הישגיה בשנה זאת דירגו אותה במקום גבוה מספיק לצורך הקריטריון הפאראלימפי להשתתפות במשחקים הפאראלימפיים ריו דה ז'ניירו (2016) בטורניר היחידות ובטורניר הצוותים יחד עם חגית בריל.

במשחקים הפאראלימפיים בריו עלתה לרבע הגמר בטורניר היחידות אולם נוצחה בו על ידי טניסאית שולחן סינית בתוצאה 11-2, 11-7, 11-3.

ביום העצמאות 2016 הדליקה טביב משואה בטקס יום העצמאות של חיל האוויר בו היא שירתה בהתנדבות כמש"קית בלהק כוח האדם.

ייצגה את ישראל במשחקים הפאראלימפיים טוקיו (2020).

## קישורים חיצוניים

* פירוט השתתפותה בתחרויות המשחקים הפאראלימפיים באתר הרשמי של IPC 
* קרולין טביב באתר המשחקים הפאראלימפיים ריו דה ז'ניירו (2016)
* 
* 
* 
* 

## הערות שוליים

קטגוריה:שחקניות טניס שולחן פאראלימפיות ישראליות
קטגוריה:שחקני טניס שולחן נכים ישראלים
קטגוריה:ספורטאי איל"ן
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:שחקני טניס שולחן במשחקים הפאראלימפיים ריו דה ז'ניירו (2016)
קטגוריה:משתתפות המשחקים הפאראלימפיים ריו דה ז'ניירו (2016)
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:שחקני טניס שולחן במשחקים הפאראלימפיים טוקיו (2020)
קטגוריה:ישראליות שנולדו ב-1996
קטגוריה:ישראלים שנולדו ב-1996
קרוב ללב

** קרוב ללב - המרכז להעמקת הזהות היהודית** היא עמותה ישראלית שנוסדה בשנת 2006 ברמת השרון, ופועלת בחסות "מנהלת זהות יהודית" במשרד לשירותי דת. במרכז פעילותה יצירת מפגשים בין שכנים דתיים וחילונים סביב חגי ישראל. אחד ממאפייניה היה ערכות משולשות הקשורים ליהדות- חגים, מועדים וימים מיוחדים. הערכות היו משחקים, אתגרים, קישוטים, חידות ועוד שנועדו לקרב בין השכנים והחברים מכל קצוות היהדות. בעקבות מלחמת חרבות ברזל וגיוסם של חלק משמעותי מחברי המרכז, חלוקת הערכות פסקה.

ממוזער|303x303 פיקסלים|מפגש שכנים דרך קרוב ללב
ממוזער|303x303 פיקסלים|ערכות החג של קרוב ללב

## פעילות העמותה
העמותה מפעילה מיזם שנקרא *שכן קרוב*. לקראת החגים, מספק הארגון ערכות חג המכילות תוכן בנושא זהות יהודית, כאשר בכל חג מפיקה העמותה ערכת חג חדשה. הערכות הללו מחולקות למשפחות דתיות וחילוניות אשר מעוניינות להרחיב את מעגל ההיכרות עם שכניהם. באמצעות הענקת הערכה מתקיים מפגש ראשוני עבור שתי המשפחות. העמותה מפעילה כ-900 מתנדבים במעל ל-100 יישובים ברחבי הארץ אשר נעזרים בערכות החג של העמותה כדי לבקר את שכניהם, כאשר עד כה נערכו מעל ל-60,000 מפגשים.

מיזם נוסף של העמותה בשם *לומדים להתקרב* מפגיש בין זוגות בתי ספר ממלכתיים וממלכתיים דתיים לסדרת מפגשים סביב החגים. בשנת תשע"ח 2018 משתתפים במיזם זה כ-25 זוגות בתי ספר ברחבי הארץ.

העמותה פועלת באופן שוטף בדרכים נוספות לקידום התודעה הציבורית בנושא ולהגברת האחדות בעם, באמצעות קמפיינים פרסומיים ומבצעים מיוחדים, בין היתר *פרויקט בתי הספר* ובו עתידים להשתתף בשנת 2017 כ-32 זוגות בתי ספר וכ-3,000 תלמידים, דתיים וחילונים.

בשנת 2013, בשיתוף פעולה עם נמל תל אביב וגיל טייכמן, הציבה העמותה חנוכיית ענק צבעונית בנמל תל אביב.

בשנת 2014 בשיתוף  עיריית תל אביב-יפו, הוצבו בכיכר רבין 150 עצי פרי ממשפחת עצי ההדר לקראת ט"ו בשבט בנוכחות תלמידי בתי הספר.

בשנת 2015 הפיצה העמותה סרטון פרסום ברשת, בשיתוף פעולה עם יריב אופנהיימר. הסרטון עורר הדים וזכה לביקורות בציבור הדתי לאומי, על היותו פרובוקטיבי ואלים, וכן על הליהוק של אופנהיימר.

בשנת 2016 ערכה העמותה תחרות צילומים בנושא אהבת ישראל שהוצבה ברובע היהודי בשבוע שלפני תשעה באב.

העמותה מקבלת תמיכה ציבורית רחבה מצדם של רבנים.

מנכ"ל העמותה הוא נתנאל סימן טוב, העומד בראש הגרעין התורני ברמת השרון.

## קישורים חיצוניים
* , באתר "גיידסטאר ישראל"
* 

## הערות שוליים

קטגוריה:ישראל: עמותות
קטגוריה:ישראל: ארגונים חברתיים
קטגוריה:ישראל: ארגונים דתיים
מגדל אדגר 360

**מגדל אדגר ॰360** הוא מגדל משרדים בגובה 147.65 מטרים השוכן ברחוב השלושה 2 בתל אביב, מזרחית לנתיבי איילון בסמוך להיכל הכדורסל ביד אליהו.

## היסטוריה
המגדל, בבעלות חברת אדגר השקעות שבשליטת ביטוח ישיר, הוא למעשה תוספת בנייה של 20 קומות חדשות מעל מגדל משרדים בן 15 קומות שהיה קיים עוד משנת 2001.

### שלב א
המגדל במתכונתו הקודמת, אשר תוכנן על ידי משרד באדריכלים הבין-לאומי סיזר פאלי, היה אחד משני בניינים בפרויקט בשם "איילון ביזנס סנטר" ונקרא בזמנו "בניין A המגדל המערבי", הוא אוכלס בשנת 2001 ושימש מאז את מטה מחוז המרכז של משרד החינוך. בשלב זה היה בן 15 קומות בלבד. הבניין השני, הסמוך אליו (בניין B המחולק לשלוש כניסות B1,2,3) השתרע על פני רחוב השלושה 4,6,8 ואכלס בין השאר את משרד המשפטים, משרדי מע"מ רשם הירושות ורשם המשכונות.

הפרויקט, על שני בנייניו, נרכש על ידי חברת אדגר בשנת 2007 לפי שווי של 430 מיליון שקל, מהנאמן של חברת הנדל"ן י. מושקוביץ לאחר שזו קרסה כמה שנים קודם לכן. כחלק מהרכישה קיבלה חברת אדגר זכויות בניה למגדל משרדים נוסף במתחם (בניין C, מגדל מזרחי, נמצא בשלבי בניה).
### שלב ב
ימין|ממוזער|תמונה משנת 2009 בה ניתן לראות את המגדל לפני תוספות הבנייה
בניית תוספת הקומות למגדל המערבי (בניין A) תוכננה על ידי משרד "לרמן אדריכלים" ובנייתו בוצעה על ידי חברת אלקטרה בנייה. הבנייה החלה בשנת 2012 והושלמה בשנת 2015. בניית תוספת של 20 קומות למגדל קיים, בגובה רב, במשך שלוש שנים, מבלי להשבית את הפעילות השוטפת של המגדל הקיים, טמנה בחובה התמודדות עם אתגרים תכנוניים והנדסיים רבים. אתגר נוסף איתו התמודד משרד האדריכלים הוא חיבור ויזואלי/עיצובי בין שני חלקי המגדל (החלק התחתון הישן, ותוספת 20 הקומות שמעליו) כך שהתוספת לא תיראה כטלאי, והמגדל יראה בסופו של דבר כיחידה אחת ולא שני חלקים זרים, בעיקר למול הבחירה בחיפוי השונה לכל אחד משני חלקי הבניין (שיש בחלקו התחתון, למול קירות מסך מזכוכית בחלקו העליון).

למגדל במתכונתו החדשה שתי כניסות עצמאיות – אחת למשרד החינוך (קומות 1–15) והשנייה למגדל המשרדים שמעליו (קומות 16–35), לובי נפרד בגובה כפול, ומערכת מעליות נפרדות.

למגדל 35 קומות עיליות בסה"כ ו-4 קומות חניון תת-קרקעי הכוללות כ-1000 מקומות חניה. בקומות 20 ,22 ,24 ,26 קיימות מרפסות פתוחות. שטח קומה 1050 מ"ר ושטחו הכולל של הבניין 46,334 מ"ר. במרתף המגדל הוקמה חוות שרתים מאובטחת לטובת דיירי הבניין.

המגדל עגול (ומכאן שמו – אדגר 360), הוא מכוסה בקירות מסך ולוחות שיש. למגדל 11 מעליות, 4 מתוכן הן מעליות חיצוניות, שקופות. הבניין מנוהל על ידי חברת רמות.

## דיירים במגדל
בין הדיירים העיקריים במגדל:
* מטה מחוז המרכז של משרד החינוך (קומות 1–15)
* חברת אופטימוב (קומות 33–34 בשטח כולל של יותר מ-2,200 מ"ר)
* חברת Investing.com (קומות 21-22-23-24)
* משרד עורכי הדין פירון (קומות 17-18-19-20)

## ראו גם
* גורדי שחקים בישראל

## קישורים חיצוניים
האתר הרשמי של מגדל אדגר 360
* מגדל אדגר באתר האדריכלים לרמן

## הערות שוליים

אדגר 360, מגדל
קטגוריה:יד אליהו
אברהם יצחק גליק

שמאל|ממוזער|230px|רבי אברהם יצחק גליק
הרב **אברהם יצחק גליק** (ה'תקפ"ו – ב' באייר ה'תרס"ט; 1826 – 23 באפריל 1909) היה רבה של טולצ'ווה, מגדולי רבני הונגריה בשני העשורים האחרונים של המאה ה-19 ובעשור הראשון של המאה ה-20. מחבר הספרים "באר יצחק" ו"יד יצחק".

## ביוגרפיה
נולד בווירטש, למד בישיבתו של רבי שמואל שמעלקא קליין (מחבר "צרור החיים") בבלקאן, ואחר כך בישיבתו של הרב יצחק משה פרלס בבוניהד, והתפרסם כעילוי. בנעוריו כתב שירים.

נישא בשנת ה'תר"ו (1846) לחוה רייצא (לימים נוסף לה גם השם שרה, נפטרה בתרס"ז, 1907) בת הרב ישעיה בנט בן מהר"ם בנט וחתן רבי אלעזר לעוו. גיסו היה הרב בעריש בנט רבה של קאלוב. בשנת תרמ"ט הוציא לאור בסיגט את ספר השו"ת "**פרשת גדולת מרדכי**" מאת הרב מרדכי בנט, סב אשתו. לאחר נישואיו התגורר שלוש שנים בקאלוב.

התגורר תחילה בנג'הלאס (האלאס), חכר שדה והתפרנס ממנו וממסחר שערכה אשתו. באותה תקופה התקבצו סביבו כ-30 תלמידים. בעקבות שריפה ושיטפון בה אבד רכושו החל לשמש ברבנות בטול'צווה. הוא שימש בתפקיד זה במשך כחמישים שנה, עד לפטירתו. החזיק במקום ישיבה. בהלווייתו השתתפו המונים.

הרב גליק נחשב לאחד מגדולי המשיבים בהונגריה בדורו. ספר השו"ת שלו "יד יצחק" בשלושה כרכים, כולל כתשע מאות בירורים הלכתיים שנכתבו במענה לשאלותיהם של רבנים מכל רחבי הונגריה וטרנסילבניה.

התמדתו בלימוד תורה הייתה לשם דבר. חתנו הרב יחזקאל בנט ציין כי בכל שנות כהונתו הרבות, נמנע הרב גליק מחופשות, השתתפות באסיפות רבנים ועיון בעיתונים. נודע כבעל מידות, סובלן ועניו. אורח חייו היה סגפני וצנוע. הרב יקותיאל יהודה גרינוולד, בספרו "ספר חכמי מדינתנו", כתב עליו תוארי שבח מפליגים.

תמך ביישוב ארץ ישראל באופן מעשי, וכתב שיש לקנות אתרוגים שגדלו בארץ ישראל כדי לחזק את ידי מיישביה, על פני אתרוגים שגדלו ביוון.

### משפחתו
בנו היחיד, מרדכי, נפטר על פניו. נכדו הוא הרב אלעזר גליק. בתו אסתר פראדל נישאה לרב אברהם יונגרייז, בנם היה הרב אשר אנשיל יונגרייז. בתו חיה רבקה נישאה לרב יחזקאל בנט, רבה של וואראהל וראש הישיבה בה.

## כתביו
* 
* 
* 
* 
* 

## לקריאה נוספת
* הרב יחזקאל בנט (חתנו), הקדמה – תולדות המחבר, **באר יצחק** על מסכת גיטין, חלק א, טולצ'ווה תר"ע
* פינחס זליג שוורץ, **שם הגדולים מארץ הגר** (בערכו), אות א' פריט ע"א, עמ' 15–16
* אברהם פוקס, **ישיבות הונגריה בגדולתן ובחורבנן**, כרך א, ירושלים תשל"ט, עמ' 310–311 ('טולצ'ובה')
* שלמה שפיצר, **קהילות הונגריה**, מכון ירושלים תשס"ט, עמ' 171–172 ('טולצ'וא')

## קישורים חיצוניים
* 
* 
* 

## הערות שוליים

קטגוריה:רבנים הונגרים
קטגוריה:מחברי ספרי שו"ת
קטגוריה:פרשני התלמוד
קטגוריה:אבות בתי דין
קטגוריה:הונגרים שנולדו במאה ה-19
קטגוריה:הונגרים שנפטרו ב-1909
יוהאן וילהלם, הנסיך הבוחר מפפאלץ

[210px|ממוזער|[פסל רכוב של יוהאן וילהלם, הנסיך הבוחר מפפאלץ מאת גבריאל גרופלו בדיסלדורף]]
**יוהאן וילהלם, הנסיך הבוחר מפפאלץ** (גרמנית: **Johann Wilhelm von der Pfalz**; 19 באפריל 1658 - 8 ביוני 1716) היה הנסיך הבוחר מפפאלץ בין השנים 1690–1716.

## חייו
יוהאן וילהלם נולד בדיסלדורף ב-19 באפריל 1658, לפיליפ וילהלם, הנסיך הבוחר מפפאלץ ואליזבת אמליה, רוזנת הסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה. בשנת 1678 התחתן יוהאן וילהלם עם מריה אנה יוזפה, ארכידוכסית אוסטריה, בתם של פרדיננד השלישי, קיסר האימפריה הרומית הקדושה ואלאונורה גונזגה, ובשנת 1679 ויתר לו אביו על דוכסויות יוליך וברג. בשנת 1689 מתה אשתו ללא ילדים, ויוהאן וילהלם התחתן עם מריה אנה לואיזה דה מדיצ'י, בתם של קוזימו השלישי דה מדיצ'י, הדוכס הגדול של טוסקנה ומרגריט לואיז ד'אורליאן, אך גם ממנה לא היו לו ילדים.

בשנת 1690 מת אביו פיליפ וילהלם, הנסיך הבוחר מפפאלץ, ויוהאן וילהלם עלה לשלטון במקומו. לאחר עלותו לשלטון, העביר יוהאן וילהלם את בירת הנסיכות מהיידלברג לדיסלדורף, ובשנת 1697 נחתם הסכם רייסווייק, ובו הסיר לואי הארבעה עשר, מלך צרפת את טענתו לבעלות על חלק מנסיכות הבוחר מפפאלץ. בשנת 1705 הכריז יוהאן וילהלם על סובלנות דתית בנסיכות, בהשפעת פילגשו דורותיאה פון ולן.

ב-8 ביוני 1716 מת יוהאן וילהלם בדיסלדורף ללא ילדים, ואחיו קרל השלישי פיליפ, הנסיך הבוחר מפפאלץ עלה במקומו לשלטון.

## אילן יוחסין

## קישורים חיצוניים

* 

קטגוריה:נסיכים בוחרים מפפאלץ
קטגוריה:בית ויטלסבאך
קטגוריה:ילידי 1658
קטגוריה:נפטרים ב-1716
משפטי התכנסות מרטינגלים

בתורת ההסתברות, **משפטי התכנסות מרטינגלים** של ג'וזף דוּבּ הם אוסף תוצאות אודות התנהגות אסימפטוטית של סופר-מרטינגלים, ובפרט מרטינגלים.

## נוסח פורמלי

יהי \left( \Omega, \mathcal{F}, \mathbb{P} \right) מרחב הסתברות, ותהי \left\{ F_t \right\}_{t \geq 0} פילטרציה של המרחב, כלומר סדרה עולה של תת-סיגמא-אלגבראות של \mathcal{F}.

יהי \left\{ N_t \right\}_{t \geq 0}, כאשר
N_t: \Omega \to \mathbb{R}, סופר-מרטינגל ימני רציף ביחס לפילטרציה הנתונה. כלומר, לכל 0 \leq s \leq t  מתקיים N_s \geq \mathbf{E} \left[ N_t \mid F_s \right].

### משפט התכנסות סופר-מרטינגלים הראשון

לכל 0 \leq t , נגדיר N_t^- := \max \left( -N_t,0 \right).

אם מתקיים כי \sup_{t \geq 0} \mathbf{E} \left[ N_t^- \right] , אז בהסתברות 1 קיים הגבול \lim_{t \to \infty} N_t במובן של התכנסות נקודתית.

### משפט התכנסות סופר-מרטינגלים השני

הדברים הבאים שקולים:
* \left\{ N_t \right\}_{t >0} אינטגרבילית במידה שווה.
* קיים משתנה מקרי N בעל אינטגרל סופי, כך שמתקיים N_t \underset{\longrightarrow} N גם במובן של התכנסות נקודתית וגם במובן של התכנסות בממוצע.

### מסקנה: משפט התכנסות מרטינגלים רציפים

יהי \left\{ M_t \right\}_{t \geq 0}, כאשר M_t: \Omega \to \mathbb{R}, מרטינגל רציף ביחס לפילטרציה הנתונה. כלומר, לכל 0 \leq s \leq t  מתקיים M_s = \mathbf{E} \left[ M_t \mid F_s \right].

אם קיים 1  שעבורו \sup_{t>0} \mathbf{E} \left[ \left| M_t \right|^p \right] , אזי קיים משתנה מקרי M עם \int_{\Omega} \left| M \right|^p d \mu , כך שמתקיים M_t \underset{\longrightarrow} M גם במובן של התכנסות נקודתית וגם במובן של התכנסות בממוצע.

**הערה**: אותה התוצאה נכונה גם עבור מרטינגל בזמן בדיד.

### משפט התכנסות התוחלת המותנית: חוק האפס-אחד של [[פול לוי|לוי]]

יהי \left( \Omega, \mathcal{F}, \mathbb{P} \right) מרחב הסתברות, ויהי X משתנה מקרי בעל תוחלת סופית.

תהי \left\{ F_n \right\}_{n=1}^{\infty} פילטרציה של המרחב, כלומר סדרה עולה של תת-סיגמא-אלגבראות של \mathcal{F}. נגדיר F_\infty = \sigma \left(F_1,F_2,...\right).

אזי מתקיים \mathbf{E} \left[ X \mid F_n \right] \underset{\longrightarrow} \mathbf{E} \left[ X \mid F_{\infty} \right] גם במובן של התכנסות נקודתית וגם במובן של התכנסות בממוצע.

הסיבה לכך שתוצאה זו קרויה "חוק אפס-אחד", היא כי אם E \in F_{\infty} מאורע כלשהו, אז מהמשפט נובע כי בהסתברות 1,  \mathbb{P} \left(E \mid F_n\right) = \mathbf{E} \left[ 1_E \mid F_n \right] \underset{\longrightarrow} \mathbf{E} \left[ 1_E \mid F_{\infty} \right] = 1_E.

תוצאה זו קובעת במילים פשוטות את העובדה הבאה: אם אנחנו אוגרים מידע אודות מאורע כלשהו שלב אחר שלב, ועוברים על כל השלבים שכולם יחד קובעים את המאורע באופן דטרמיניסטי, אזי בהסתברות 1 ניתן לדעת האם המאורע התרחש או לא.

למרות שתוצאה זו נדמית אינטואיטיבית למדי, יש לה תוצאות חשובות ולא טריוויאליות. כך למשל מתוצאה זו ניתן להסיק את חוק האפס-אחד של קולמוגורוב, שכן נובע ממנה שעבור מאורע זנב מתקיים \mathbb{P} \left( E \right) = 1_E בהסתברות 1, ובמילים אחרות \mathbb{P} \left( E \right) \in \left\{ 0,1 \right\}.

קטגוריה:משפטים בתורת ההסתברות
קטגוריה:תהליכים סטוכסטיים
קטגוריה:חוקי אפס-אחד
עשו שונא ליעקב

**עשו שונא ליעקב** הוא ציטוט ממדרש העוסק בפגישת יעקב ועשו. השימוש המקובל במונח זה הוא שלנצח קיימת בעמים שנאת ישראל; אם כי יש מהרבנים שערערו על הסבר זה. 

## המדרש

מקור הציטוט הוא מדרש ספרי על הפסוק . על פי המסורה, מופיעות נקודות על המילה "וישקהו". מדרש ספרי עוסק בהסבר הנקודות המופיעות בתורה מעל מספר מילים ומסביר גם את הנקודות על מילה זו: "וישקהו - שלא נשקו בכל לבו". על עמדה זו מובאת במדרש עמדתו החולקת של רבי שמעון בר יוחאי: "והלא (**הלכה**)  **בידוע שעשו שונא ליעקב**? אלא נהפכו רחמיו באותה שעה ונשקו בכל לבו". כלומר, רשב"י שואל כיצד זה שעשיו שקודם לכן התגלה כשונאו של יעקב, רץ ומנשק את יעקב? ותשובתו של רשב"י: באותו הרגע עשיו ריחם על יעקב ולכן היחס שלו ליעקב השתנה והוא נישק אותו בכל ליבו.

## פרשנויות

יש שמוכיחים מהמילה "הלכה" כי שנאת עשו לישראל היא נצחית. בספר "עמק הנצי"ב" (על מדרש ספרי) פירש "הלכה - כמו בלשון התלמוד 'גמירי' פירוש: מקובל אנכי". כלומר, לדעתו משמעות המילה "הלכה" היא - כך קיבלתי במסורת. ברוח זאת ביאר בפירוש "באר היטב" על פירוש רש"י לפרשת וישלח: "ופשוטו...שכך הסכימו בבית המדרש להלכה, וכן דרך הירושלמי לומר על כל דבר הלכה", כלומר שאמירה זו מבטאת הסכמה מוחלטת בבית המדרש. הרב משה פיינשטיין בשו"ת "אגרות משה" מרחיב רעיון זה: "צריך לידע שהשנאה לישראל מכל האומות היא גדולה גם ממלכיות שנוהגין בטובה, וכבר אמרתי על הלשון שהביא רש"י בפירוש החומש פ' וישלח (לג, ד) על קרא דוישקהו ארשב"י הלכה היא בידוע שעשו שונא ליעקב דמה שייך זה להלכה, דהוא כמו שהלכה לא משתנית כך שנאת עשו ליעקב לא משתנית דאף אלו שנוהגות באופן טוב שנאתן גדולה בעצם שלכן ח"ו להתגרות בהם ולגרום איבה". כלומר, לדעתו של הרב פיינשטיין, מדרש זה בא לומר שהשנאה של עשיו ליעקב, ושל העמים לישראל, היא נצחית. בתשובה זו הרב פיינשטיין מדבר על הבריטים, וזיהויה של בריטניה עם עשיו מתיישב עם מסורת המזהה את הנצרות ככלל כהמשך דרכו של עשיו. באופן דומה ביאר מהר"ץ חיות.

מאידך, הרב יוסף אליהו הנקין תקף בחריפות גישה זו, ולדעתו אין לראות במדרש זה קביעה כאילו שנאתו של עשיו היא נצחית, אלא עשיו שינה את יחסו ליעקב לאורך חייו, וכאשר יעקב כרע ברך לפניו, נשק לו; ובאופן דומה גם צאצאיו של עשיו יכולים לשנות את יחסם לישראל מתקופה לתקופה, וכניעה להם מביאה לשלום.  

אליאב שוחטמן טוען שנפלה טעות סופר בעריכת הספרי, והמילה "הלכה" מקורה במילה "הלא" שנכתבה בקיצור "הל'".

## הנצרות כ"עשו"

אף לשיטת הפרשנים הסוברים כי "עשו שונא ליעקב" הוא כלל נצחי, היה ניתן להבין אימרה זו רק לגבי האדומים, צאצאי עשו. אמנם הרמב"ן ביאר שבדברי חז"ל אדום זו הנצרות, ולפי זה יש שהבינו כי הכוונה לשנאת עמי הנוצרים לישראל. בהתאם לכך, הרב פיינשטיין בדבריו הנ"ל עושה שימוש במושג זה לגבי הבריטים. כך משתמע גם מפוסקים נוספים כדוגמת הרב אליעזר יהודה וולדנברג.

## קישורים חיצוניים
* לחיות עם פרשת השבוע - וישלח - איך עשו עוזר ליעקב? באתר ישיבת מעלות
* דן ברא"ז, בידוע שעשו שונא ליעקב?, בבלוג "כמה מחשבות"

## הערות שוליים

קטגוריה:אנטישמיות
קטגוריה:אמרות חז"ל
קטגוריה:יעקב
קטגוריה:עשו
יה שמע אביוניך

300px|ממוזער|שמאל|יה שמע אביוניך מתוך כתב היד ms. heb. e. 38
**יָה שְׁמַע אֶבְיוֹנֶיךָ** היא פתיחה לסליחות הנאמרות במנחה של יום הכיפורים שחיבר רבי יהודה הלוי. יהודי ספרד נוהגים לומר פיוט זה בסליחות של עשרת ימי תשובה.

## מבנה הסליחה ותוכנה
הסליחה בנויה באקרוסטיכון של שם מחברה, יהודה. הבתים בנויים בחריזה פנימית של שלוש השורות הראשונות בכל בית, והשורה הרביעית חרוזה עם יתר הבתים.

תוכן הסליחה הוא בקשה מהבורא שימחל על עוונות עם ישראל, יבשר להם בשורה של סליחה ושל גאולה. צרות עם ישראל מוזכרות בו בכמה ביטויים: "אֶבְיוֹנֶיךָ", "עַם מִמַּעֲמַקִּים", "רוֹב מְצוּקִים", "עֵדֶר תּוֹעֶה".

הפנייה אל הבורא היא בשמות של רחמים, ובכינוי אב, שכידוע, רחמי האב על הבן, וכמו שנאמר בפסוק בתהלים: .

מובאת גם בקשה שאם אין ישראל ראויים לסליחה, תתקבל הסליחה בעבור כבוד השם: "וְאִם לֹא תַעֲשֶׂה לְמַעֲנָם, עֲשֵׂה צוּרִי לְמַעֲנֶךָ", וזאת על פי תפילת דניאל. יש בסליחה זו בקשת גאולה - קיבוץ גלויות והמלכת מלך: "וְתֶאֱסֹף עֵדֶר תּוֹעֶה, וְתָקִים לְךָ רוֹעֶה, וּפְקֹד בְּטוּב צֹאנְךָ". החתימה של הסליחה היא בקשה שבשעת התפילה הזו יתגלה החן של הקב"ה וסליחתו: "תְּבַשְּׂרֵם הַיּוֹם סְלִיחָה, וּבִתְפִלַּת הַמִּנְחָה הִמְצִיאֵם חִנֶּךָ".

## לקריאה נוספת
* **פירושי [[פרנץ רוזנצווייג]] לתשעים וחמישה משירי רבי יהודה הלוי**, תרגום: מיכאל שורץ, הוצאת מאגנס, 2011, הפרק "יה שמע אביוניך", עמ' 75–77.

## קישורים חיצוניים

* דף לימוד על הסליחה, באתר הזמנה לפיוט 
* ביצוע של הסליחה על ידי מידד טסה, באתר יוטיוב.
* אודות הסליחה באתר חיבה.

## הערות שוליים

קטגוריה:שירי יהודה הלוי
קטגוריה:שירי המאה ה-12
קטגוריה:סליחות
קטגוריה:פיוטי יום הכיפורים
קטגוריה:יצירות עם אקרוסטיכון
מרנטי

**מֶרַנְטִי** (באנגלית: **Meranti**) או **פֶרְדי** (**Ferdie**) בפיליפינים, היה סופר טייפון שהתהווה כ-800 ק"מ דרום מזרחית לטאיוואן בתחילת ספטמבר 2016. ב-12 בספטמבר התפתח במהרה לטייפון בקטגוריה 5 (הגבוהה ביותר), עם רוחות יציבות של מעל 240 קמ"ש ומשבים מזדמנים של 315 קמ"ש. והיה לסופה החזקה ביותר מאז טייפון מגי, 2010.

ב-13 בספטמבר, הסופה פגעה באי איטביאט הקטן (83 קמ"ר) שבפרובינציית בטנאס שבפיליפינים, והמשיכה לכיוון סין.

## השפעה

## קישורים חיצוניים

* Super Typhoon Meranti to strike Taiwan with flooding rain, damaging winds Wednesday, באתר AccuWeather, ספטמבר 2016
* העצמה ההרסנית של סופר טייפון מרנטי, באתר weather, 13 בספטמבר 2016

## הערות שוליים

מרנטי
קטגוריה:אסונות ב-2016
קטגוריה:2016 באסיה
קרל השלישי פיליפ, הנסיך הבוחר מפפאלץ

**קרל השלישי פיליפ, הנסיך הבוחר מפפאלץ** (גרמנית: **Karl III Philip von der Pfalz**; 4 בנובמבר 1661 - 31 בדצמבר 1742) היה הנסיך הבוחר מפפאלץ בין השנים 1716–1742.

## חייו
קרל פיליפ נולד בדיסלדורף ב-4 בנובמבר 1661, לפיליפ וילהלם, הנסיך הבוחר מפפאלץ ואליזבת אמליה, רוזנת הסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה. בהיותו בן 14 החל קרל פיליפ לימודי כמורה, אך לבסוף לא הוסמך. בשנת 1684 התגייס לצבא האימפריה הרומית הקדושה, ובין השנים 1694–1697 אף לחם כנגד האימפריה העות'מאנית, ואף הועלה לדרגת גנרל-פלדמרשל.

בשנת 1716 מת אחיו יוהאן וילהלם, הנסיך הבוחר מפפאלץ, וקרל פיליפ עלה לשלטון במקומו. עם עלותו לשלטון גירש קרל פיליפ את פילגשו של אחיו דורותיאה פון ולן, ובשנת 1720 העביר קרל פיליפ את בירת הנסיכות מדיסלדורף למנהיים. כיוון שלא היו לו בנים יורשים, הוא חיתן את בתו אליזבת אוגוסטה סופיה, רוזנת פפאלץ-נויבורג, עם קרל תאודור, רוזן פפאלץ-זולצבאך, על מנת לחזק את הקשר בין הענפים השונים של בית ויטלסבאך. אולם כל בניה מתו בילדותם ושלוש בנות שרדו. על כן, ב-17 בינואר 1742 חיתן קרל פיליפ את נכדתו אליזבת אוגוסטה, רוזנת פפאלץ-זולצבאך, בתם של יוזף קרל, רוזן פפאלץ-זולצבאך עם קרל תאודור, הנסיך הבוחר מבוואריה.

ב-31 בדצמבר 1742 מת קרל פיליפ במנהיים, ובמקומו עלה לשלטון בעלה של נכדתו קרל הרביעי תאודור, הנסיך הבוחר מפפאלץ מבית פפאלץ-זולצבאך, שבשנת 1777 ירש אף את נסיכות הבוחר מבוואריה.

## משפחתו
בשנת 1688 התחתן קרל פיליפ עם לודוויקה קרולינה רדזיוויל, בתם של בוגיסלאב רדזיוויל ואנה מריה רדזיוויל, ממנה נולדו לו 4 ילדים:
* לאופולדינה אלאונורה יוזפינה (1689–1693)
* מריה אנה (1690–1692)
* אליזבת אוגוסטה סופיה, רוזנת פפאלץ-נויבורג (1693–1728)
* בן (1695)

בשנת 1701 התחתן קרל פיליפ עם תרזה לודומירסקה, בתם של יוזף קרול לודומירסקי ותאופיליה לודוויקה זאסלאווסקה, ממנה נולדו לו 2 ילדים:
* תיאופילה אליזבת פרנציסקה (1703–1705)
* אנה אליזבת תיאופילה (1709–1712)

בשנת 1728 התחתן קרל פיליפ בנישואים מורגנטיים עם ויולנטה מריה תרזה מטורן וטקסיס, אך לא היו לו ילדים ממנה.

## אילן יוחסין

## קישורים חיצוניים

קטגוריה:נסיכים בוחרים מפפאלץ
קטגוריה:בית ויטלסבאך
קטגוריה:גנרל-פלדמרשלים בצבא האימפריה הרומית הקדושה
קטגוריה:אבירי מסדר גיזת הזהב
קטגוריה:ילידי 1661
קטגוריה:נפטרים ב-1742
הנערה מאידה

[ממוזער|ראשה ו[גו (אנטומיה)|גוה של הנערה]]
ממוזער|המקום בו הנערה נמצאה
שמאל|ממוזער|גופתה של הנערה
**הנערה מאידה** (**Yde Girl**; , נהגה: ) היא גופת כבול שנמצאה בביצת הכבול *Stijfveen* על יד הכפר ההולנדי אידה, במאי 1897.

## רקע
הגופה נמצאה ב-12 במאי 1897. בדיקות פחמן-14 הראו כי הנערה מתה בין שנת 54 לפנה"ס לשנת 128, בגיל משוער של 16 שנים. היה לה שיער בגוון זהוב-אדום, ותחילה חשבו שצד אחד של ראשה גולח קודם מותה. אולם מחקרים מאוחרים שנעשו על גופת כבול אחרת, ווינדבי 1, הציעו כי הסיבה לכך ששיערה חסר באותו צד היא שהשיער נחשף מעט יותר לחמצן מהצד האחר. סריקות הראו כי הנערה סבלה מעקמת וגובהה היה 137 ס"מ, נמוך יחסית לנערה בגיל זה.

הגופה נמצאה לבושה בגלימה מצמר. צווארה היה עטוף בצעיף צמר קלוע בטכניקת ספראנג, מכך ניתן אולי ללמוד כי היא הוצאה להורג או הוקרבה. יש לה פצע דקירה באזור עצם הבריח, אך על פי בדיקות שנערכו זהו לא גורם המוות. יש המשערים כי בזמן שמתה הייתה מחוסרת הכרה משום שלא נמצאו פצעי הגנה על ידה. כמו במקרים אחרים של גופות כבול, העור ותכונותיו נשמרו הודות לחומצה הטאנית שנמצאת במים.

על פי הדיווחים, בזמן שהתגלתה הייתה הגופה שמורה במצב יוצא דופן, במיוחד שיערה. אולם עד שהגופה הועברה לטיפול הרשויות, שבועיים לאחר מכן, היא נפגעה קשות: רוב שיניה הוצאו על ידי תושבי הכפר, וגם כמויות גדולות של שיער. בנוסף, בשעה שהגופה נמצאה פגעו החופרים בטעות בגולגולת. כך שרק הגו (פלג הגוף העליון ללא הגפיים), הראש, היד הימנית וכפות הרגליים נשארו ללא פגע. שאר הגוף לא נשתמר במהלך השנים או שנפגע על ידי כלי חיתוך הכבול.

## הצגתה
גופתה של הנערה מאידה הוצגה במוזיאון ולא נערך מחקר נוסף על שרידיה עד שנת 1992 אז ערך ריצ'רד ניב , חוקר מאוניברסיטת מנצ'סטר, בדיקת CT של הגולגולת וקבע את גילה של הנערה, היסטורית ואנטומית.

הנערה מאידה נודעה בציבור בעקבות שחזור ראשה ומראה פניה שנעשה על ידי ריצ'רד ניב. בשחזור זה השתמש ניב בטכניקות מתחום הכירורגיה הפלסטית והרפואה המשפטית. לאור מצב הגופה שחזור מראה פניה כלל כמה ניחושים, כגון מראהו של האף. גופת הנערה, לצד השחזור המודרני שלה, מוצגים במוזיאון דרנט באסן.

גופת הנערה, יחד עם שתי גופות כבול אחרות, רוטר פרנץ והאיש מווירדינג, הועברו ברחבי העולם במסגרת תערוכה נודדת בין מוזיאונים בתחילת שנות ה-2000.

## לקריאה נוספת
*Yde Girl באתר mummytombs.
*דף המוצג באתר המוזיאון.

## קישורים חיצוניים

קטגוריה:גופות כבול
קטגוריה:אישים שחיו במאה ה-1
משה מרקוביץ

**משה מרקוביץ** (ה'תרט"ו, 1855 – ניסן ה'תרצ"ה, 1935) היה ביבליוגרף וביוגרף ליטאי, בן העיר ראסיין. מחבר הספר "שם הגדולים השלישי".

## ביוגרפיה
נולד בנמוקשט (ביידיש: נעמאָקשט; בליטאית: Nemakščiai ) שבפלך קובנה, בצפון-מערב האימפריה הרוסית (ליטא). במקצועו היה מרקוביץ רצען, אך פרויקט חייו היה ספרו "שם הגדולים השלישי" שבו רצה להשלים ערכים שנשמטו מספרו של חיד"א "שם הגדולים". רק חלק קטן מהספר ראה אור בדפוס ובשנים האחרונות נעשה מאמץ שיתופי בפורום אינטרנט של "אוצר החכמה" להנגיש את החלקים שנותרו בכמה כתבי יד עם שינויים בין המהדורות.

מרקוביץ לא ידע לכתוב, ובמשך 38 שנים הכתיב תוך כדי עבודתו את תוצאות מחקריו לבחורים מבתי המדרש של ראסיין תמורת תשלום.

הוא נפטר בשנת 1935 (תרצ"ה) בגורזד.

## משפחתו
* בנו הרב שלמה זלמן טוביה מרקוביץ, רבן של קובורסק, אינטוריק ואנטלייפט. נכדו הרב חיים שמשון היה מתלמידי סלובודקה וחבר הכולל בקובנה. הדפיס את ספרו "אמרי חיים" בקיידאן (תרצ"ט) ונספה בשואה
* בתו חיה טילה ובעלה הירש שר התגוררו בפריז
* בנו יעקב צדוק מרקוביץ התגורר בפריז
* בתו ביילה מערע התגוררה בניו יורק

## ספריו
* 
* 
* **לקורות עיר נובהרדוק ורבניה** ורשה ה'תרע"ג.
* 

## לקריאה נוספת
* אהרן בן-ציון שורין, "ר' משה מרקוביץ - הסנדלר מראסיין", בתוך: **קשת גיבורים**, ירושלים: מוסד הרב קוק, תשכ"ד.

## קישורים חיצוניים
* אבישי אלבוים, לתעלומה נקרא אור, סקירה על הפרויקט של "פורום אוצר החכמה" בבלוג של מנהל ספריית הרמב"ם
* שם הגדולים השלישי - פרטים על החיבור ועל מחברו, פורום אוצר החכמה
* 

## הערות שוליים

קטגוריה:נפטרים ב-1935
קטגוריה:ילידי 1855
קטגוריה:ביוגרפים
קטגוריה:ביבליוגרפים יהודים
קטגוריה:ביבליוגרפים עבריים
קטגוריה:יהודים ליטאים
קטגוריה:גרגז'דאי: אישים
חגית בריל

**חגית יונה בריל** () הייתה טניסאית שולחן ומרימת משקולות פאראלימפית ישראלית.

## ביוגרפיה
בריל גדלה ברמת גן ובילדותה התאמנה בשחיה בכפר המכביה. בתיכון למדה במגמת ספורט, הוכשרה כמדריכת ספורט במכון וינגייט והדריכה חוגי שחיה עד גיוסה לצה"ל. במהלך שירותה הצבאי בחיל המודיעין נפצעה בריל בעת פעילות מבצעית שפרטיה אסורים בפרסום. על אף הפציעה השלימה את שירותה הצבאי. לאחר הפציעה נעזרה במקל הליכה ולאחר מכן בקביים עד ששתי רגליה שותקו לחלוטין – מצב שחייב מעבר לכיסא גלגלים. לאחר כשנה חזרה בריל לבריכה והחלה להתאמן באופן יום יומי.

תחילת דרכה בספורט מקצועני לנכים הייתה בהרמת משקולות. ענף שאליו הגיעה בעקבות מפגש עם אבי ברונר, מאמן נבחרת הרמת המשקולות, שפגש אותה בעת שהייתה בטיפול רפואי ושכנע אותה לבוא ולהתאמן בהדרכתו. דרכה בענף זה הגיעה לשיאה ב שם קבעה בריל שיא לאומי בהרמת משקולות כשלחצה 62.5 ק"ג ודורגה במקום התשיעי. אך כשנה לאחר האולימפיאדה, בעקבות הליך רפואי, שותקה ידה השמאלית והיא נאלצה לפרוש מהענף.

בשנת 2010 שימשה כעוזרת פרלמנטרית של חבר הכנסת ישראל חסון ובכך הייתה לעוזרת הפרלמנטרית הראשונה בתולדות הכנסת, הרתוקה לכיסא גלגלים ממונע.

בשנת 2015 החלה להתחרות בטניס שולחן ברמה הבינלאומית וזכתה במדליית כסף באליפות גרמניה הפתוחה בדרגת הנכות הגבוהה, במדליית ארד באליפות צ'כיה הפתוחה ובהישגים נוספים שדרגו אותה במקום גבוה מספיק לצורך הקריטריון הפאראלימפי להשתתפות במשחקים הפאראלימפיים ריו דה ז'ניירו (2016) בטורניר היחידות ובטורניר הצוותים יחד עם קרולין טביב.

במשחקים הפאראלימפיים בריו הפסידה בשני המשחקים בשלב הבתים של טורניר היחידות ולא עלתה לרבע הגמר.

בספטמבר 2019 שבה חגית מאליפות אירופה עם מדליית ארד.

החל משנת 2014 התנדבה בריל בבסיס הפעלה של משמר הגבול. התנדבות זו החלה לאחר שכמה פעמים שוטרי מג"ב עזרו לה בתיקונים דחופים בבית ובחצר שבהם לא יכלה לטפל בשל נכותה.

נפטרה ב-22 ביולי 2024.

## קישורים חיצוניים

* פירוט השתתפותה בתחרויות המשחקים הפאראלימפיים, באתר הרשמי של IPC 
*חגית בריל, באתר המשחקים הפאראלימפיים ריו דה ז'ניירו (2016)
* 
* 

## הערות שוליים

קטגוריה:שחקניות טניס שולחן פאראלימפיות ישראליות
קטגוריה:מרימי משקולות פאראלימפיים ישראלים
קטגוריה:שחקני טניס שולחן נכים ישראלים
קטגוריה:מרימי משקולות נכים ישראלים
קטגוריה:ספורטאים ישראלים במשחקים הפאראלימפיים סידני (2000)
קטגוריה:מרימי משקולות במשחקים הפאראלימפיים סידני (2000)
קטגוריה:משתתפות המשחקים הפאראלימפיים סידני (2000)
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:שחקני טניס שולחן במשחקים הפאראלימפיים ריו דה ז'ניירו (2016)
קטגוריה:משתתפות המשחקים הפאראלימפיים ריו דה ז'ניירו (2016)
קטגוריה:ספורטאים נכי צה"ל
קטגוריה:בוגרות תיכון בליך
קטגוריה:בוגרי תיכון בליך
קטגוריה:ישראליות שנולדו ב-1974
קטגוריה:ישראלים שנולדו ב-1974
קטגוריה:ישראליות שנפטרו ב-2024
קטגוריה:ישראלים שנפטרו ב-2024